Imtella' Mejju 24, 2021 - Aġġornata 24 Ta' Mejju, 2021 6:16pm Rapport: Liam Carter Filmat: Andre Farrugia Bosta pumpiera mid-Dipartiment tal-Protezzjoni Ċivili jinsabu għaddejjin b'ħidma biex jitfu nirien qawwija li ħakmu maħżen f'Ta' Qali. Il-maħżen jinsab fl-inħawi fejn hemm l-ambaxxata Amerikana u jintuża mill-kumpanija tal-inbid Meridiana. Mill-ewwel stħarriġ jidher li kienet splużjoni li wasslet għan-nirien li mbagħad qerdu ammont sostanzjali ta' inbid. In-nirien kkawżaw dħaħen kbar li dehru minn bosta lokalitajiet fil-madwar.